კავაი ლეონარდი

**კავაი ლეონარდი** (; დ. 29 ივნისი, 1991, ლოს-ანჯელესი) — ამერიკელი ნაციონალური საკალათბურთო ასოციაციის გუნდის, ტორონტო რაპტორსის პროფესიონალი კალათბურთელი. ლეონარდი ორი სეზონის განმავლობაში თამაშობდა კოლეჯის კალათბურთს გუნდ „სან დიეგო სთეით აცტეკებთან ერთად“. 2011 წლის NBA-ის დრაფტზე იგი არჩეულ იყო  ინდიანა პეისერსის მიერ პირველი რაუნდის მე-15 პიკად, თუმცა გუნდმა კავაი არჩევის დღესვე სან-ანტონიო სპურსში გაცვალა. სპურსთან გატარებული შვიდი წლის შემდეგ, 2018 წელს ლეონარდი გუნდა ტორონტო რაპტორსში გაცვალა.

2012 წელს ლეონარდი დასახელდა NBA-ის ყველა-ახალბედის წლის პირველი გუნდის წევრად. 2014 წელს იგი სპურსთან ერთად გახდა NBA-ის ჩემპიონი; კავაი ლეონარდი ამ წელს ბილ რასელის NBA ფინალის ყველაზე ღირებული მოთამაშის ჯილდოთი დაჯილდოვდა. მას სამჯერ აქვს მონაწილეობა მიღებული NBA-ის ყველა ვარსკვლავის მატჩში, ორჯერ არის არჩეული NBA-ის ყველა-მოთამაშის პირველ გუნდში ხოლო ხუთჯერ არჩეულია NBA-ის ყველა-მცველის პირველი გუნდში. კავაი ლეონარდის ზედმეტსახელია „**The Claw**“ ან „**The Klaw**“ და იგი NBA-ში ცნობილია ყველასათვის კარგად ნაცნობი დაცვითი უნარებით რის გამოც მან ორჯერ მოახერხა NBA-ს წლის მცველის ჯილდოს მოპოვება (2015, 2016).

## კარიერა კოლეჯში
სან-დიეგოს სახელმწიფო უნივერსიტეტის პირველ წელს, 2009-10 წლებში ლეონარდი „აცტეკებისათვის“ საშუალოდ აგროვებდა 12.7 ქულასა და 9.9 მოხსნას. იგი დაეხმარა აცტეკებს, რომ სეზონი 25-9 მოგება-წაგებათა ბალანსით დაესრულებიათ. ამ სეზონში გუნდმა „Mountain West Conference“-ის (MWC) ჩემპიონობის ტიტული მოიპოვა.

იგი მეორე სეზონში საშუალოდ აგროვებდა 15.7 ქულას და 9.9 მოხსნას. აცტეკებმა ეს სეზონი 34-3 შედეგით დაასრულეს და კვლავ მოიპოვეს ჩემპიონობა.

## პროფესიონალური კარიერა
### სან ანტონიო სპურსი
#### 2011-12 სეზონი: ახალბედობის წელი
კავაი ლეონარდი 2011 წელს ინდიანა პეისერსმა პირველი რაუნდის მე-15 პიკად აირჩია, თუმცა არჩევის დღესვე გაცვალა სან ანტონიო სპურსში; ინდიანამ კავაი ლეონარდის, ერაზემ ლობრეკის და დევის ბერტანსის სანაცვლოდ გუნდში ჯორჯ ჰილი მიიღო. 2011 წლის 10 დეკემბერს, მან სან ანტონიო სპურსთან ხელი მოაწერა მრავალწლიან კონტრაქტს.

ლეონარდი და მისი თანაგუნდელი ტიაგო სპლიტერი არჩეულები იყვნენ ჩარლს ბარკლის გუნდში 2012 წლის ამომავალი ვარსკვლავების გამოწვევაზე. რიჩარდ ჯეფერსონის გოლდენ სტეიტ უორიოსრსში გაცვლის შემდეგ კავაიმ ძირითად ხუთეულში მსუბუქი ფორვარდის ადგილი დაიკავა; ამ დრომდე მას ჯეფერსონის ზუგრს უკან უხდებოდა თამაში.

სეზონის დასასრულს ლეონარდმა წლის ახალბედის გამოკითხვაში მეოთხე ადგილი დაიკავა და მოხვდა NBA-ის ყველა-ახალბედის პირველ გუნდში.

#### 2012-13 სეზონი: NBA-ის ფინალებში პირველი მონაწილეობა
2012 წლის 26 ოქტომბერს სპურსმა გუნდის ლეონარდის გარშემო აწყობა გადაწყვიტა და 2013-14 წლების სეზონში მასთან ახალი კონტრაქტი გააფორმა.

ამ წელს ლეონარდი აირჩიეს რათა ეთამაშა NBA-ის ამომავალი ვარსკვლავების გამოწვევაზე. მან ამ მატჩზე მოიპოვა 20 ქულა და 7 მოხსნა და ჩარლზ ბარკლის გუნდა უკვე მეორედ დაამარცხა შაკის გუნდი ანგარიშით 163-135.

ამავე სეზონში სპურსი გავიდა NBA-ის ფინალებში, სადაც მაიამი ჰიტს დაუპირისპირდა. ლეონარდმა საშუალოდ დააგროვა 14.6 ქულა და 11.1 მოხსნა; ამ ფინალებში სან-ანტონიო სპურსი შვიდ თამაშში დამარცხდა.

#### 2013-14 სეზონი: NBA-ის ჩემპიონობა და ფინალების MVP
2014 წლის 6 აპრილს ლეონარდმა სეზონის საუკეთესო მაჩვენებელი 26 ქულა მოიპოვა მემფის გრიზლისთან მოგებულ მატჩში (112-92). მან სეზონი შემდეგ მაჩვენებლით დაასრულა: საშუალოდ 12.8 ქულა, 6.2 მოხსნა, 2.0 შედეგიანი გადაცემა და 1.7 ჩაჭრა (სეზონში იგი 52.2% სიზუსტით უტევდა). ლეონარდი დაეხმარა გუნდს, რათა სეზონის ბოლოს 62-20 შედეგი დაეფიქსირებიათ; ამ სეზონში კავაი პირველად დასახელდა NBA-ის ყველა-მცველის მეორე გუნდში.

2013-14 წლის NBA-ის ფინალებში ერთმანეთს კვლავ სან-ანტონიო სპურსი და მაიამი ჰიტი დაუპირისპირდა. 2014 წლის 10 ივნისს ლეონარდმა მესამე თამაშში დააფიქსირა კარიერული შედეგი — 29 ქულა; მატჩში გამარჯვებული 111-92 სან-ანტონიო დარჩა. გუნდმა ამ სერიის 4-1 მოგება მოახერხა. კავაიმ საშუალოდ 17.8 ქულის მოპოვება შეძლო (ისროდა 61% სიზუსტით) და ფინალების დასრულებისას მას გადაეცა NBA-ის ფინალების MVP-ის ჯილდო. ამ შედეგით იგი ლეონარდი გახდა მესამე ყველაზე ახალგაზრდა მოთამაშე, რომელმაც ეს ჯილდო მოიპოვა (22 წლის და 351 დღის);  მის წინ მხოლოდ მეჯიკ ჯონსონი იდგა, რომელმაც ეს ჯილდო 1980 (20 წლის და 278 დღის) და 1982 წლებში (22 წლის და 298 დღის) მოიპოვა.

#### 2014-15 სეზონი: წლის საუკეთესო მცველი-მოთამაშე
NBA-ის 2014-15 წლების სეზონში გახსნითი ექვსი თამაში გამოტოვა თვალის ტრავმის გამო; მიუხედავად იმისა, რომ ტრავმა ბოლომდე არ ჰქონდა ნამკურნალები იგი თამაშს 31 ოქტომბერს, ფენიქს სანსის წინააღმდეგ გამართულ მატჩში დაუბრუნდა. შემდეგ თამაშებში ლეონარდმა ტრამის მიუხედავად მაინც ითამაშა; 2014 წლის 10 ნოემბერს, ლოს-ანჯელეს კლიპერსთან მოგებულ შეხვედრაში მან მოიპოვა 26 ქულა, რაც მისთვის ამ სეზონში საუკეთესო მაჩვენებელი იყო. ამავე წლის 22 დეკემბერს ლეონარდი მარჯვენა ხელის გამო გაუერკვეველი დროით ჩამოშორდა კალათბურთს. 2015 წლის 16 იანვარს, 15 თამაშის გამოტოვების შემდეგ იგი თამაშს დაუბრუნდა და პორტლენდ ტრეილ ბლეიზერსთან მოგებულ მატჩში დააგროვა 20 ქულა, 4 მოხსნა, 5 შედეგიანი გადაცემა და 3 ჩაჭრა.

5 აპრილს კავაიმ გოლდენ სტეიტ უორიორსის წინააღმდეგ ჩატარებულ მატჩში კარიერულად-უმაღლესი შედეგი — 7 ჩაჭრა მოიპოვა. 23 აპრილს ლეონარდი წლის საუკეთესო დამცველ მოთამაშედ დასახელდა; იგი ამ შედეგით გახდა მესამე მოთამაშე, ვინც კარიერაში ერთხელ მაინცმოიპოვა წლის დამცველის ტიტული და ბილ რასელის NBA ფინალის ყველაზე ღირებული მოთამაშის ჯილდო (მაიკლ ჯორდანის და ჰაკეემ ოლაჯუვონის შემდეგ). მომდევნო დღეს, ლოს-ანჯელეს კლიპერსის წინააღმდეგ გამართულ პირველი რაუნდის მესამე მატჩში მან playoff-ში პირადი საუკეთესო შედეგი — 32 ქულა — დააფიქსირა. სპურსმა ამ სერიაში 7 თამაშში დამარცხდა.

#### 2015-16 სეზონი: NBA-ის ყველა ვარსკვლავის მატჩზე პირველი მონაწილეობა
2015 წლის 15 ივლისს ლეონარდმა სპურსთან 5 წლიანი 90 მილიონიანი კონტრაქტი გააფორმა. 28 ოქტომბერს მან მოიპოვა კარიერის საუკეთესო მაჩვენებელი — 32 ქულა, თუმცა გუნდი ოკლაჰომა-სიტი თანდერის წინააღმდეგ დამარცხდა. 3 დეკემბერს მემფის გრიზლის წინააღმდეგ ჩატარებულ მატჩში 27 ქულა დააგროვა; თამაშში მან კარიერის უმაღლესი შედეგის — შვიდი 3-ქულიანის ჩაგდება მოახერხა. 2016 წლის 21 იანვარს კავაი დასავლეთ კონფერენციის NBA-ის ყველა ვარსკვლავის მატჩის სასტარტო ხუთეულში აირჩიეს (ეს იყო მისი პირველი NBA-ის ყველა ვარსკვლავის მატჩი) და ამ არჩევით იგი სპურსის ისტორიაში გახდა მეექვსე მოთამაშე, რომელმაც შეძლო NBA-ის ყველა ვარსკვლავის მატჩში სასტარტო ხუთეულში მოხვედრა (ჯორჯ ჯერვინის, ლერი კენონის, ელვინ რობერტსონის, დევიდ რობინსონის და ტიმ დანკანის შემდეგ).

2016 წლის 23 მარტს ლეონარდმა მაიამი ჰიტის წინააღმდეგ მოგებულ თამაშში კვლავ 32 ქულა მოიპოვა და ამ გამარჯვებით სპურსმა დააფიქსირა ფრენჩაიზის რეკორდი: მიყოლებით გამართული 45 საშინაო თამაში მოიგო. 2 აპრილს გააუმჯობესა პირადი კარიერული რეკორდი: ტორონტო რაპტორსის წინააღმდეგ მოგებულ თამაშში მოიპოვა 33 ქულა; ამ გამარჯვებით სპურსმა ფრენჩაიზის რეკორდი გააუმჯობესა — სეზონში 64 თამაში მოიგო. ლეონარდი დაეხმარა სპურსს რათა სეზონის ბოლოს დაეფიქსირებიათ 67-15 მოგება-წაგებათა ბალანსი. ამავე წელს მან ზედიზედ მეორედ მოიპოვა NBA-ის წლის დამცველის ჯილდო. გარდა ამისა, კავაიმ სეზონის MVP-ის გამოკითვაში მეორე ადგილი დაიკავა (პირველი სტეფან კარი იყო).

ამ წელს სპურსი პირველ რაუნდში მემფის გრიზლის დაუპირისპირდა; სერიის მესამე თამაშში ლეონარდმა playoff-ში ერთ თამაშში ჩაგდებული ქულების პირადი რეკორდი მოხსნა: დააგროვა 32 ქულა და ამ შედეგით დაეხმარა გუნდს გრიზლის წინააღმდეგ გამარჯვება მოეპოვებიათ (112-88). მეორე რაუნდში გუნდი ოკლაჰომა სიტი თანდერს დაუპირისპირდა. სერიის მესამე თამაშში კავაი 31 ქულით და 11 მოხსნით დაეხმარა გუნდს, რომ ანგარიშI მათ სასარგებლოდ 2-1 გაეხდათ. თუმცა სპურსმა შემდეგი სამი თამაში წააგო და სერია საბოლოოდ ოკლაჰომას გამარჯვებით ანგარიშით 4-2 დასრულდა.

#### 2016-17 სეზონი: NBA-ის ყველა-მოთამაშის მეორე გუნდში არჩევა
2016 წლის 25 ოქტომბერს, სეზონით გახსნით თამაშში დააფიქსირა კარიერაში უმაღლესი 35 ქულა და 5 ჩაჭრა; თამაშში გუნდმა გოლდენ სტეიტ უორიორსი ანგარიშით 129-100 დაამარცხა. 2017 წლის 14 იანვარს, კვლავ კარიერის საუკეთესო შედეგი, 38 ქულა დააფიქსირა ფინიქს სანსის წინააღმდეგ წაგებულ მატჩში; ამ შედეგით იგი გახდა ტონი პარკერის (2012) შემდეგ პირველი სპურსის კალათბურთელი, რომელმაც ზედიზედ 3 თამაშში 30+ ქულა მოიპოვა. 19 იანვარს დასახელდა NBA-ის ყველა ვარსკვლავის მატჩის დასავლეთის გუნდის სასტარტო ხუთეულის წევრად და ამ დღეს მან მოიპოვა 38 ქულა დენვერ ნაგეტსის წინააღმდეგ. მოიგვიანებით მოიპოვა დასავლეთ კონფერენციის კვირის საუკეთესო მოთამაშის ჯილდო.

2017 წლის 15 აპრილს მემფის გრიზლისის წინააღმდეგ გამართულ პირველი რაუნდის პირველ თამაშში დააგროვა 32 ქულა. ორი დღის შემდეგ სერიის მეორე თამაშში მოიპოვა კარიერის უმაღლესი შედეგი playoff-ში 37 ქულა და 11 მოხსნა; მატჩი სპურსის გამარჯვებით, 102-96 დასრულდა. სერიის მეოთხე თამაშში ლეონარდმა კიდევ ერთი ბრწყინვალე მატჩი ჩაატარა 43 ქულით, თუმცა გუნდმა ეს თამაში დათმო, რითაც სერიაში ანგარიში 2-2 გახდა. ლეონარდის 29 ქულის დახმარებით სპურსმა მეექვსე თამაშში მოუგო სერია გრიზლის და გუნდი დასავლეთ კონფერენციის ნახევარფინალში გავიდა. სპურსმა დასავლეთ კონფერენციის ფინალში ჰიუსტონ როკეტსი 6 თამაშში დაამარცხა მოიხედავად იმისა, რომ ლეონარდმა მეექვსე თამაშში მონაწილეობის მიღება ტრავმის გამო ვერ მოახერხა.

დასავლეთ კონფერენციის ფინალურ სერიაში, გოლდენ სტეიტ ოირიორსთან გამართულ პირველი მატჩის მესამე მეოთხედში კავაი ლეონარდმა ზაზა ფაჩულიასთან კონტაქტის გამო ტერფი მძიმედ დაიზიანა. მან თამაში 26 ქულით დატოვა. ლეონარდი რეგულარულ სეზონში საშუალოდ აგროვებდა: 25.5 ქულას, 5.8 მოხსნას, 3.5 შედეგიან გადაცემას და 1.8 ჩაჭრას ხოლო playoff-ში:27.7 ქულას, 7.8 მოხსნას, 4.6 შედეგიანი გადაცემას და 1.7 ჩაჭრას.

#### 2017-18 სეზონი: ტრავმის გამო გამოტოვებული სეზონი
NBA-ის 2017-18 სეზონის პირველი 27 თამაში ფეხის ტრავმის გამო გამოტოვა და მისი დებიუტი სეზონში მოხდა მავერიკსთან შეხვედრაში, 2017 წლის 12 დეკემბერს. ლეონარდმა 12 დეკემბრი-3 იანვარის პერიოდში ცხრა თამაშში შეძლო მონაწილეობის მიღება. 17 იანვარს, კავაი განუსაზღვრელი ვადით ჩამოშორდა კალათბურთს რათა ტრავმა ბოლომდე განეკურნა. მან ამ სეზონში კალათბურთის თამაში ვეღარ შეძლო.

### ლოს-ანჯელეს კლიპერსი
2019 წლის 9 ივლისს ლეონარდმა ლოს-ანჯელეს კლიპერსთან კონტრაქტი გააფორმა.

2019 წლის 22 ოქტომბერს შედგა მისი დებიუტი გუნდში; აღნიშნულ შეხვედრაში კლიპერსი ლოს-ანჯელეს ლეიკერსს დაუპირისპირდა; კავაიმ პირად ანგარიშზე 30 ქულა, 6 მოხსნა და 5 შედეგიანი გადაცემა დააგროვა, ხოლო თამაში კლიპერსის გამარჯვებით 112-102 დასრულდა. 24 ოქტომბერს გოლდენ-სტეიტ უორიორსთან 141-122 მოგებულ შეხვედრაში კავაიმ 21 ქულასთან ერთად პირად ანგარიშზე კარიერის უმაღლესი მაჩვენებელი 9 შედეგიანი გადაცემა მოიპოვა.

## კარიერული სტატისტიკა

### NBA
#### რეგურალური სეზონი
#### Playoffs
## ჯილდოები და პატივი
### NBA
* NBA-ის ჩემპიონობა (2014)
* NBA-ის ფინალების MVP (2014)
* 3× NBA-ის ყველა ვარსკვლავის მატჩი (2016, 2017, 2019)
* 2× NBA-ის ყველა-მოთამაშის პირველი გუნდი (2016, 2017)
* NBA-ის ყველა მოთამაშის მეორე გუნდი (2019)
* 2× NBA-ის წლის მცველი (2015, 2016)
* 3× NBA-ის ყველა მცველის პირველი გუნდი (2015–2017)
* 2× NBA-ის ყველა მცველის მეორე გუნდი (2014, 2019)
* NBA-ს ყველა-ახალბედას პირველი გუნდი (2012)
* NBA-ის ლიდერი ჩაჭრებში (2015)

### კოლეჯი
* NABC-ის ყველა-ამერიკელის მესამე გუნდი (2011)

### უმაღლესი სკოლა
* კალიფორნია მისტერ კალათბურთი (2009)

## პირადი ცხოვრება
ლეონარდი არის მარკ ლეონარდისა და კიმ რობერტსონის ვაჟი. ჰყავს ოთხი უფროსი და. 2008 წლის 18 იანვარს მამამის მარკს საკუთარ სახლის (კომპტონში) ეზოში მანქანის რეცხვის დროს ესროლეს და მოკლეს. 2014 წლისათვის მკვლელი ნაპოვნი კიდევ არ იყო, ამიტომ ოჯახმა სამძებრო სამუშაოები შეაჩერა. ლეონარდი არის ამერიკული ფეხბურთელის, სტივ ჯონსონის ბიძაშვილი.

ლეონარდის პირველი შვილი დაიბადა 2016 წლის ივლისში, მეგობარი გოგონას, კიშელი შიპლეის მიერ. 2019 წლის მარტში წყვილს შეეძინა მეორე შვილი (ბიჭი).

2018 წელს ლეონარდმა *New Balance*-თან მრავალწლიან კონტრაქტს მოაწერა ხელი. ლეონარდმა აგრეთვე ხელი მოაწერა კონტრაქტს *Air Jordan*-თან, *Nike*-ის შვილობის კომპანიასთან.

ლეონარდი არის ინტენსიურად კერძო პიროვნება, რომელმაც მედიის მიმართ სიძულვილი საჯაროდ აღნიშნა. ძირითადად იგი იშვიათად იძლევა ინტერვიუებს და თავს არიდეს კითხვებს პირადი ცხოვრების შესახებ. იგი აგრეთVე არ არის სოციალურ მედიაში.

## რესურსები ინტერნეტში
*Career statistics and player information from NBA.com, or Basketball-Reference.com 

## სქოლიო
კატეგორია:დაბადებული 29 ივნისი
კატეგორია:დაბადებული 1991
კატეგორია:ამერიკელი კალათბურთელები
კატეგორია:ნაციონალური საკალათბურთო ასოციაციის კალათბურთელები
კატეგორია:ცოცხალი ადამიანები